title: Rodrigo de Triana
text: Rodrigo de Triana, pe  Juan Rodríguez Bermejo (Lepe, 1469 – Molucche, 1535) a oa ur martolod spagnol hag a gemeras perzh e beaj kentañ Kristof Kolomb da Amerika, hag an hini kentañ a welas douar ar Bed Nevez diwar beg gwern al lestr La Pinta, d'an 12 a viz Here 1492.
  
  Lec'h ganedigezh
  Tabut zo diwar-benn lec'h ganedigezh Rodrigo de Triana, ha meur a vartezeadenn zo.
  
  Lepe
  E levr-bourzh Kolomb ez eus anv eus ur martolod a welas an douar d'an 2 diouzh ar mintin; pelloc'h e ro anv Rodrigo de Triana.
  
  Hervez Gonzalo Fernández de Oviedo, en  Historia general y natural de las Indias, e 1535, e c'hallfe ar martolod Rodrigo-se dont eus 
  Lepe e Proviñs Huelva.
  
  E levrenn gentañ an La historia de las Indias y conquista de México (kemmañ a ra anv an oberenn hervez an embannadur), embannet en 1552 ha skrivet gant Francisco López de Gómara, er pennad XVI, anvet El descubrimiento de las Indias que hizo Cristóbal Colón, e lenner e voe gwelet gouloù gant ur martolod eus Lepe. Ha d'an 11 a viz Here eo Rodrigo de Triana a huchas "Tierra, tierra". 
  Hag an douar-se a oa Guanahaní, unan eus an inizi Lucayas, entre Florida ha Cuba, ma tiskennas Kolomb.
  
  Triana
  Hervez ur vartezeadenn all e vije ganet en Triana, ur c'harter eus Sevilla, ma en doa tremenet e vuhez a-raok lestrañ gant Kolomb 
  ha sevel an eor en Puerto de Palos, en Palos de la Frontera, e proviñs Huelva.
  
  Beaj
  Martolod e oa war La Pinta e 1492 dindan Martín Alonso Pinzón. Gantañ e voe gwelet an douar d'an 12 a viz Here da 2 eur beure. 
  Kolomb en devoa prometet un toullad miliadoù a varavedioù met ne roas gwenneg ebet da Rodrigo peogwir, emezañ, eo gantañ e oa bet gwelet an douar da gentañ.
  
  Goude Amerika 
  En 1507 e teuas Rodrigo da vout kabiten ha mont a reas betek ar Molukez en 1525 gant García Jofre de Loaísa. Abaoe 1898 emañ e anv war ur straed e Triana hag en 1973, e voe savet un delwenn dezhañ. E Lepe ivez emañ e anv war ur straed hag ur skolaj.
  
  Levrlennadur 
   FERNÁNDEZ DE CASTILLEJO, Federico (1945). Rodrigo de Triana. Buenos Aires (Argentina). Editorial: Clydoc
   ALONSO, Juan Ramón (2006). Rodrigo de Triana. Zaragoza. Editorial: Luis Vives. 
  
  Ganedigezhioù 1469
  Ergerzherien spagnol
  Ergerzherien Norzhamerika